**ประกาศแพทยสภา ที่ .../25..**

**เรื่อง หลักเกณฑ์การขอเปิดดำเนินการหลักสูตรแพทยศาสตรบัณฑิตและรับรองสถาบันผลิตแพทย์**

ตามที่แพทยสภามีการปรับปรุงเกณฑ์การขอเปิดดำเนินการและปรับปรุงหลักสูตรแพทยศาสตรบัณฑิตและรับรองสถาบันผลิตแพทย์ซึ่งสอดคล้องกับเกณฑ์มาตรฐานสากลสำหรับแพทยศาสตรศึกษา (World Federation for Medical Education, Basic Medical Education WFME Global Standards for Quality Improvement, The 2015 Revision) โดยได้ทำการบูรณาการเกณฑ์การขอเปิดดำเนินการ/ปรับปรุงหลักสูตรแพทยศาสตรบัณฑิตฯ แพทยสภา และมาตรฐานสากลสำหรับแพทยศาสตรศึกษา (ระดับแพทยศาสตรบัณฑิต) ไว้ด้วยกันเมื่อปี 2560 ตามข้อบังคับแพทยสภาว่าด้วยว่าด้วยกระบวนการพิจารณารับรองหลักสูตรและสถาบันผลิตแพทย์ตามหลักสูตรแพทยศาสตรบัณฑิต พ.ศ. 2547 หมวด 1 ข้อ 4 และหมวด 2 ข้อ 7 เพื่อพัฒนามาตรฐานการพิจารณาหลักสูตรและสถาบันการผลิตแพทย์ตามหลักสูตรแพทยศาสตรบัณฑิต พ.ศ. 2555 นั้น

บัดนี้ เนื่องจากสภาพการณ์ต่างๆ ของประเทศมีการเปลี่ยนแปลงไป จำนวนสถาบันเตรียมผลิตแพทย์เพิ่มขึ้น และเพื่อให้ทันกับการพัฒนาระบบบริการสุขภาพและความต้องการของสังคม อีกทั้งเป็นไปตามมาตรฐานสากลของการศึกษา กรรมการแพทยสภาได้พิจารณาเห็นว่าเห็นสมควรให้มีเกณฑ์สำหรับการขอเปิดดำเนินการหลักสูตรแพทยศาสตรบัณฑิตฯ เป็นการเฉพาะอีกเกณฑ์หนึ่ง โดยมีเป้าหมายให้มีกรอบของการเปิดดำเนินการสำหรับสถาบันหลักสูตรแพทยศาสตรบัณฑิตที่เปิดดำเนินการใหม่เป็นไปอย่างเหมาะสม

**หลักเกณฑ์การขอเปิดดำเนินการหลักสูตรแพทยศาสตรบัณฑิตและรับรองสถาบันผลิตแพทย์**

มหาวิทยาลัย/สถาบันอุดมศึกษาที่มีความประสงค์ขอเปิดดำเนินการหลักสูตรแพทยศาสตรบัณฑิต ต้องมีคุณสมบัติ เป็นมหาวิทยาลัย/สถาบันอุดมศึกษาที่สำนักงานคณะกรรมการการอุดมศึกษารับรอง ก่อนเปิดดำเนินการหลักสูตรแพทยศาสตรบัณฑิต มหาวิทยาลัย/สถาบันอุดมศึกษาจะต้องดำเนินการให้แพทยสภารับรองหลักสูตรและสถาบันผลิตแพทย์ เพื่อให้ผู้สำเร็จการศึกษามีสิทธิ์เข้าสอบเพื่อขอรับใบประกอบวิชาชีพเวชกรรมและต้องมีความพร้อมในการจัดการศึกษา/ดำเนินการตามองค์ประกอบตามเกณฑ์มาตรฐานการศึกษาแพทยศาสตร์ (ระดับแพทยศาสตรบัณฑิต) พ.ศ. 25.. ครบถ้วนตามหัวข้อดังต่อไปนี้

1. พันธกิจและผลสัมฤทธิ์ทางการศึกษา
2. หลักสูตรแพทยศาสตรบัณฑิต
3. การประเมินผลนิสิตนักศึกษา
4. นิสิตนักศึกษา
5. บุคลากรด้านวิชาการ/คณาจารย์
6. ทรัพยากรด้านการศึกษา
7. การประเมินหลักสูตร
8. การบังคับบัญชาและบริหารจัดการ
9. การทบทวนและพัฒนาอย่างต่อเนื่อง

**คำอธิบายประกอบ**

หลักเกณฑ์การขอเปิดดำเนินการหลักสูตรแพทยศาสตรบัณฑิตและรับรองสถาบันผลิตแพทย์ กำหนดคุณสมบัติของสถาบันผลิตแพทย์ที่จะขอเปิดดำเนินการหลักสูตรฯ ออกเป็น 2 ส่วนคือ คุณสมบัติทั่วไป และคุณสมบัติเฉพาะ พร้อมรายละเอียดในภาคผนวก 1 และภาคผนวก 2

**คุณสมบัติทั่วไปของสถาบันอุดมศึกษา**

มหาวิทยาลัย/สถาบันอุดมศึกษาที่ขอเปิดดำเนินการหลักสูตรแพทยศาสตรบัณฑิต จะต้องมีคุณสมบัติดังนี้

1. เป็นมหาวิทยาลัย/สถาบันอุดมศึกษาที่สำนักงานคณะกรรมการการอุดมศึกษารับรอง และมีการจัดการศึกษาระดับปริญญาในหมวดวิชาศึกษาทั่วไป รวมทั้งมีบรรยากาศทางวิชาการในลักษณะสังคม นักวิชาการ เพื่อเสริมสร้างคุณสมบัติในการใฝ่รู้ให้แก่นักศึกษา
2. มีคณะหรือหน่วยงานเทียบเท่าคณะในมหาวิทยาลัย/สถาบันอุดมศึกษาเป็นผู้รับผิดชอบดำเนินการ โดยผู้บริหารมหาวิทยาลัย/คณะที่รับผิดชอบดำเนินการต้องไม่มีผลประโยชน์ส่วนตัวที่อาจขัดขวางการบริหารงานและการพัฒนาสถาบัน
3. หากเป็นมหาวิทยาลัย/สถาบันอุดมศึกษาเอกชน จะต้องไม่แสวงหากำไร โดยให้จัดตั้งมูลนิธิหรือกองทุนที่มีทุนสำรองเพียงพอในการดำเนินการระยะยาวและให้มีผู้แทนสำนักงานคณะกรรมการการอุดมศึกษาและแพทยสภาเป็นกรรมการของมูลนิธิหรือกองทุนโดยตำแหน่ง
4. มีระบบบริหารงานที่ชัดเจนเพื่อสนับสนุนการจัดการศึกษาให้บรรลุตามปณิธาน ได้แก่ การบริหารงานทั่วไป การบริหารการศึกษา เป็นต้น ระบบบริหารงานดังกล่าวให้ทำเป็นระเบียบของมหาวิทยาลัย/สถาบันอุดมศึกษา และประกาศให้ผู้เกี่ยวข้องทราบทั่วกัน
5. ในระยะเริ่มแรก (ประมาณ 7 ปี) มหาวิทยาลัย/สถาบันอุดมศึกษาที่ขอเปิดดำเนินการหลักสูตรแพทยศาสตรบัณฑิต ต้องทำข้อตกลง เป็นลายลักษณ์อักษรกับมหาวิทยาลัย/สถาบันอุดมศึกษาที่มีประสบการณ์ดำเนินการเปิดหลักสูตรแพทยศาสตรบัณฑิตมาแล้วไม่ต่ำกว่า 20 ปี ให้ช่วยทำหน้าที่เป็นที่ปรึกษา/ช่วยเหลือ หรือเป็นสถาบันพี่เลี้ยง โดยสถาบันพี่เลี้ยงควรพิจารณาให้อยู่ในพื้นที่ที่ใกล้เคียงกันเพื่อความสะดวกในการบริหารจัดการ ทั้งนี้ สถาบันพี่เลี้ยงไม่ควรรับเป็นที่ปรึกษา/ช่วยเหลือสถาบันผลิตแพทย์ที่เปิดดำเนินการใหม่เกินกว่า 2 สถาบันในเวลาเดียวกัน
6. ก่อนเปิดดำเนินการหลักสูตรแพทยศาสตรบัณฑิต มหาวิทยาลัย/สถาบันอุดมศึกษาจะต้องดำเนินการดังนี้
   1. แสดงเหตุผลในการผลิตแพทย์เพิ่มทั้งปริมาณและคุณภาพ
   2. แสดงว่าแพทย์ที่ผลิตมาจะอยู่ในภาคส่วนใดของระบบสุขภาพ (สถาบันควรแสดงความจำเป็น หรือขาดแคลนของแต่ละภาคส่วนที่อ้างถึง) ทั้งนี้อาจพิจารณาตามบริบทของพื้นที่
   3. แสดงความพร้อมในการจัดการศึกษาและทรัพยากรต่าง ๆ โดยเฉพาะอาจารย์ สื่อการศึกษาและอุปกรณ์การเรียนการสอน รวมทั้งเงินงบประมาณ ครบถ้วนทุกหัวข้อตามที่กำหนด
   4. แสดงแผนดำเนินงานตลอดระยะเวลาของหลักสูตรรวมทั้งแผนติดตามบัณฑิตที่มีความชัดเจนและเป็นไปได้
   5. แสดงแผนปฏิบัติการและแสดงความพร้อมก่อนเริ่มการศึกษาของแต่ละชั้นปีอย่างน้อย 1 ปีการศึกษา
   6. ให้แพทยสภารับรองหลักสูตรเพื่อให้ผู้สำเร็จการศึกษามีสิทธิ์เข้าสอบเพื่อขอรับใบประกอบวิชาชีพเวชกรรม

**คุณสมบัติเฉพาะของสถาบันผลิตแพทย์ (รายละเอียดในภาคผนวก 1)**

**1. พันธกิจ และผลสัมฤทธิ์ทางการศึกษา**

สถาบันผลิตแพทย์ต้องกำหนดวิสัยทัศน์ พันธกิจและเผยแพร่พันธกิจให้แก่ผู้มีส่วนได้ส่วนเสียรับทราบ ~~(1.1)~~ พันธกิจต้องระบุจุดมุ่งหมายและกลยุทธ์ทางการศึกษาที่จะผลิตแพทย์ที่มีความรู้ความสามารถตามเกณฑ์มาตรฐานผู้ประกอบวิชาชีพเวชกรรมของแพทยสภา มีพื้นฐานเหมาะสมที่สามารถจะปฏิบัติงานในวิชาชีพทางการแพทย์ด้านต่าง ๆ และมีความพร้อมที่จะศึกษาในระดับหลังปริญญา พันธกิจของสถาบันต้องครอบคลุมความต้องการที่จำเป็นด้านสุขภาพของชุมชน ระบบสุขภาพและด้านอื่น ๆ ที่สถาบันจะพึงมีความรับผิดชอบต่อสังคม ~~(1.2)~~ สถาบันต้องมีความเป็นอิสระในการกำหนดนโยบาย และนำไปปฏิบัติ

**2. หลักสูตรแพทยศาสตร์บัณฑิต**

สถาบันผลิตแพทย์ที่จะขอเปิดดำเนินการหลักสูตรแพทยศาสตร์บัณฑิต จะต้องจัดทำหลักสูตรแพทยศาสตร์บัณฑิตดังนี้

* วัตถุประสงค์ของการศึกษาของหลักสูตรจะต้องสอดคล้องกับเกณฑ์มาตรฐานผู้ประกอบวิชาชีพเวชกรรมของแพทยสภา พระราชบัญญัติการศึกษาแห่งชาติ
* หลักสูตรต้องกำหนดรูปแบบและโครงสร้าง ~~(2.1, 2.6)~~ วิธีการจัดการเรียนการสอนเพื่อเตรียมผู้เรียนให้มีความรับผิดชอบในกระบวนการเรียนรู้ของตนเอง ครอบคลุมเนื้อหาที่เกี่ยวกับวิธีการทางวิทยาศาสตร์ วิทยาศาสตร์การแพทย์พื้นฐาน พฤติกรรมศาสตร์ สังคมศาสตร์ เวชจริยศาสตร์ วิทยาศาสตร์การแพทย์คลินิกและทักษะทางคลินิก ~~(2.2-2.4)~~ นอกจากนี้ยังต้องแสดงความเชื่อมโยงสัมพันธ์กับเวชปฏิบัติและภาคสุขภาพ ~~(2.8)~~ โดยให้การบริหารจัดการหลักสูตรเป็นไปตามมาตรฐานคุณวุฒิระดับปริญญาตรี สาขาแพทยศาสตร์ มคอ.1 ~~(2.7)~~

**3. การประเมินผลนิสิตนักศึกษา**

สถาบันต้องจัดให้มีการวัดและประเมินผลผู้เรียนด้วยวิธีการที่หลากหลาย ตามหลักการการวัดและประเมินผล ~~(3.1)~~ สอดคล้องกับผลลัพธ์ทางการศึกษาที่พึงประสงค์และรูปแบบการสอน ~~(3.2)~~ ครอบคลุมทั้งด้านความรู้ทักษะและเจตคติ วิธีการ และผลการประเมินปราศจากผลประโยชน์ทับซ้อน มีความโปร่งใสและสามารถตรวจสอบได้จากผู้เชี่ยวชาญภายนอก รวมทั้งมีระบบอุทธรณ์ผลการประเมิน ทั้งนี้จะต้องให้เป็นไปตามหลักเกณฑ์และแนวปฏิบัติที่กำหนดโดยสำนักงานคณะกรรมการการอุดมศึกษา

**4. นิสิตนักศึกษา**

สถาบันต้องกำหนดนโยบายรับเข้าและการคัดเลือกนิสิตนักศึกษาที่ชัดเจน โปร่งใส ยุติธรรม ~~(4.1)~~ สอดคล้องกับเกณฑ์ของผู้สมัครสอบคัดเลือกเข้าศึกษาวิชาแพทยศาสตร์ของสำนักงานคณะกรรมการการอุดมศึกษา จำนวนนิสิตนักศึกษาตามศักยภาพ ~~(4.2)~~ ระบบการสนับสนุนและให้คำปรึกษานิสิตนักศึกษา ~~(4.3)~~

นิสิตนักศึกษา รวมทั้งส่งเสริมและสนับสนุนกิจกรรมของนิสิตนักศึกษาและองค์การนิสิตนักศึกษา

**5. บุคลากรด้านวิชาการ/คณาจารย์**

สถาบันต้องกำหนดนโยบายดำเนินการสรรหาและคัดเลือก ~~(5.1)~~ กำหนดภารกิจและการพัฒนาคณาจารย์ให้มีความสมดุลของสมรรถภาพในด้านการสอน การวิจัย และการบริการ สอดคล้องกับพันธกิจขององค์กร รวมทั้งการธำรงรักษาอาจารย์ จำนวน และคุณวุฒิอาจารย์ให้เป็นไปตามประกาศกระทรวงศึกษาธิการ เรื่องเกณฑ์มาตรฐานหลักสูตรระดับปริญญาตรี พ.ศ. 2558 มาตรฐานคุณวุฒิระดับปริญญาตรี สาขาแพทยศาสตร์ และภาคผนวก 2

**6. ทรัพยากรทางการศึกษา**

สถาบันที่ขอเปิดดำเนินการหลักสูตรแพทยศาสตร์ จะต้องจัดให้มีสิ่งอำนวยความสะดวกด้านกายภาพ ~~(6.1)~~ และเทคโนโลยีสารสนเทศ ~~(6.3)~~ อย่างเพียงพอ เพื่อทำให้เชื่อมั่นได้ว่าสามารถดำเนินการได้ตามหลักสูตร

ต้องจัดการสภาพแวดล้อมเพื่อการเรียนรู้ให้มีความปลอดภัย ทันสมัย สอดคล้องกับพัฒนาการทางการศึกษา จัดเตรียมอาคารสถานที่ โสตทัศนูปกรณ์ ให้พร้อมและเพียงพอสำหรับการจัดการเรียนการสอนตามที่กำหนดไว้ในหลักสูตร จัดเตรียมหอพัก สวัสดิการ สโมสรนิสิตนักศึกษา สถานที่สำหรับกีฬาและนันทนาการให้เหมาะสมกับจำนวนนิสิตนักศึกษา โดยให้เป็นไปตามประกาศกระทรวงศึกษาธิการเรื่องเกณฑ์มาตรฐานสถาบันอุดมศึกษา พ.ศ. 2554

สำหรับทรัพยากรเพื่อการฝึกอบรมทางคลินิก ~~(6.2)~~ อาจจัดการเรียนการสอนโดยสถาบันผลิตแพทย์ เองตลอดหลักสูตร หรืออาจจัดการเรียนการสอนร่วมกับสถาบันร่วมผลิต ให้เป็นไปตามข้อกำหนดตามภาคผนวก 2

สถาบันผลิตแพทย์ต้องใช้การวิจัยและความเชี่ยวชาญทางการแพทย์เป็นพื้นฐานในการจัดการเรียนการสอน ~~(6.4)~~ ต้องมีช่องทางเข้าถึงผู้เชี่ยวชาญด้านการศึกษาได้เมื่อจำเป็น ~~(6.5)~~ ต้องกำหนดนโยบายและแนวปฏิบัติ ด้านความร่วมมือกับสถาบันการศึกษาอื่นทั้งในระดับชาติและนานาชาติ และการถ่ายโอนหน่วยกิตการศึกษา ~~(6.6)~~

**7. การประเมินหลักสูตร**

สถาบันต้องมีระบบและกลไกการกำกับดูแลกระบวนการและผลสัมฤทธิ์ของหลักสูตร โดย

คำนึงถึงหลักสูตรและองค์ประกอบหลัก ~~(7.1)~~ โดยอาศัยข้อมูลป้อนกลับจากแหล่งต่าง ๆ

**8. การบังคับบัญชาและบริหารจัดการ**

สถาบันต้องกำหนดโครงสร้างและหน้าที่ของการบังคับบัญชารวมทั้งแสดงความสัมพันธ์เชื่อมโยงที่มีภายในมหาวิทยาลัย ~~(8.1)~~ มีการกำหนดบทบาท หน้าที่และความรับผิดชอบของผู้บริหารการศึกษา แต่ละระดับ ในการบริหารหลักสูตรไว้อย่างชัดเจน ~~(8.2)~~ จัดสรรงบประมาณทางการศึกษาและการจัดสรรทรัพยากร ~~(8.3)~~ ระบุสายงานของความรับผิดชอบและอำนาจหน้าที่อย่างชัดเจนในการจัดสรรทรัพยากร รวมทั้งงบประมาณแสดงแผนการจัดสรรงบประมาณที่ชัดเจนและเป็นไปได้ มีบุคลากรด้านการบริหารงานและด้านวิชาชีพ ที่เหมาะสมสำหรับ ~~(8.4)~~ ต้องมีปฏิสัมพันธ์เชิงสร้างสรรค์กับภาคสุขภาพ และภาคอื่นที่เกี่ยวข้องกับสุขภาพ ~~(8.5)~~

**9. การทบทวนและพัฒนาอย่างต่อเนื่อง**

สถาบันต้องจัดสรรทรัพยากรให้เพียงพอ เพื่อการทบทวนและพัฒนาอย่างต่อเนื่อง (สำหรับสถาบันใหม่ควรแสดงไว้ในแผนการดำเนินงานส่วน OP) ~~(9.0.1)~~ กำหนดระบบและกลไกในการประกันและพัฒนาคุณภาพการศึกษาระดับสถาบัน สถาบันพิจารณาใช้เกณฑ์คุณภาพการศึกษาเพื่อการดำเนินการที่เป็นเลิศ (Education Criteria for Performance Excellence) ~~(9.0.2)~~